Igen, továbbra is helyettesítheti másik járás háziorvosa, függetlenül bármelyikük praxisközösségi tagságától. A háziorvos munkaideje 8 óra, a rendelési ideje ennél kevesebb. A fennmaradó időben programozható, tervezhető ellátásokat nyújt az őt választó betegek számára. Ebben az időben célszerű volna elérni, hogy a nem halasztható, akut problémák miatt ne zavarják meg az ellátást, hanem legyen egy másik háziorvos - célszerűen a praxisközösségből - aki helytáll ebben az időben is.